**Diŋgojupmi - girjerájus**

**Sámedikki girjerájus registrere diŋgojumiid, ja sádde girjeveaskku nuvttá, oktan poastta olggosgoluiguin. Páhkka sáddejuvvo njuolga girjerádjosii. Buot ávdnasat leat davvi-, lulli,- ja julevsámegielaide, juoga lea maid dárogillii.**

Go girjerájus diŋgo girjepáhka, de doaibmá dat dego sisadieđiheapmin. Ii leat eará formálalaš sisadieđiheapmi.

[**Viečča dihtojuohkinávdnasiid**](https://sametinget.no/samedikki-girjeradju/loga-munnje-giella-alggu-rajes/avkkalas-resurssat/)

Girjerájus sáhttá diŋgot vuođđopáhka mas lea veasku:

* Torkel Rasmussen ja Kjersti Pleym: Milli ja Bolfi: Milli jávká/ Milli gáhtu/ Milli gaarvene. Govagirji 2-jahkkásadjii. Buohtalaga golmma sámi gillii.
* Elin Marakatt ja Anita Midbjer: Lilli, áddjá ja guovssahas. Govvagirji 4 jahkásaččaide. Buohtalaga guovtti gillii: dáro-, ja davvisámi/ lullisámi /julevsámi gillii.
* Loga munnje! - Giella álggu rájes. Lohkanbagadusgihpa. Dárogillii ja sámegillii goabbat gihpa.

Girjerájus sáhttá diŋgot olles páhka dáiguin gihppagiiguin vel:

* Máná giella. Giellaovdáneami birra 6 mánus 3 jahkái. Gihppagat. Sámegillii.
* Girjecavgilan-gihppagat sámi mánáidgirjjálašvuođa birra. Sámegillii.
* Giellaválljen lea dehálaš. Nevvodangihpa. Guovttegielat dáru- ja sámegillii (davvisámegiel veršuvdna lea dušše gávdnamis neahtas).
* Lávllagirjjáš. Sámás mánáin. Golmma sámegielaide ja dárogillii buohtalaga.

Diŋgojumis válljet makkár páhka, galle páhka ja makkár sámegielaide.

Muitte poastačujuhusa čállit diŋgojupmái.

Muđui čálát oktavuođadieđuid e-poastačujuhusa ja telefonnummira.

Diŋgojupmi sáddejuvvo deike: sambib@samediggi.no

Loga maid: [**Bagadallan girjerádjui (PDF, 373 kB)**](https://sametinget.no/_f/p1/i146f7e63-8612-4dd8-8f9f-9c5ff746b8af/brosjyre_for_bibliotek-nordsamisk.pdf)